CELEX: C2006/326/46
Language: el
Date: 2006-12-30 00:00:00
Title: Υπόθεση C-340/05: Διάταξη του Δικαστηρίου (τρίτο τμήμα) της 28ης Σεπτεμβρίου 2006 (αίτηση του Oberlandesgericht München — Γερμανία για την έκδοση προδικαστικής αποφάσεως) — ποινική διαδικασία κατά του Stefan Kremer (Άρθρο 104, παράγραφος 3, πρώτο εδάφιο, του Κανονισμού Διαδικασίας — Οδηγία 91/439/ΕΟΚ — Αμοιβαία αναγνώριση αδειών οδηγήσεως — Αφαίρεση άδειας σε ένα κράτος μέλος — Άδεια οδηγήσεως εκδοθείσα σε άλλο κράτος μέλος — Μη αναγνώριση του δικαιώματος οδηγήσεως στο πρώτο κράτος μέλος — Απαίτηση τηρήσεως των εθνικών προϋποθέσεων για την έκδοση νέας άδειας οδηγήσεως κατόπιν αφαιρέσεώς της)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/23
            
         Διάταξη του Δικαστηρίου (τρίτο τμήμα) της 28ης Σεπτεμβρίου 2006 (αίτηση του Oberlandesgericht München — Γερμανία για την έκδοση προδικαστικής αποφάσεως) — ποινική διαδικασία κατά του Stefan Kremer
   (Υπόθεση C-340/05) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Οδηγία 91/439/ΕΟΚ - Αμοιβαία αναγνώριση αδειών οδηγήσεως - Αφαίρεση άδειας σε ένα κράτος μέλος - Άδεια οδηγήσεως εκδοθείσα σε άλλο κράτος μέλος - Μη αναγνώριση του δικαιώματος οδηγήσεως στο πρώτο κράτος μέλος - Απαίτηση τηρήσεως των εθνικών προϋποθέσεων για την έκδοση νέας άδειας οδηγήσεως κατόπιν αφαιρέσεώς της)
   (2006/C 326/46)
   Γλώσσα διαδικασίας: η γερμανική
   Αιτούν δικαστήριο
   Oberlandesgericht München
   Ποινική διαδικασία ενώπιον του αιτούντος δικαστηρίου κατά
   Stefan Kremer
   Αντικείμενο της υποθέσεως
   Αίτηση για την έκδοση προδικαστικής αποφάσεως — Oberlandesgericht München — Ερμηνεία των άρθρων 1, παράγραφος 2, και 8, παράγραφος 2 και 4, της οδηγίας 91/439/ ΕΟΚ του Συμβουλίου, της 29ης Ιουλίου 1991, για την άδεια οδήγησης (ΕΕ L 237, σ. 1) — Μη αναγνώριση του κύρους άδειας οδηγήσεως που εκδόθηκε από άλλο κράτος μέλος, όσον αφορά πρόσωπο του οποίου η εθνική άδεια οδηγήσεως αφαιρέθηκε, λόγω επαναλαμβανόμενων παραβάσεων του ΚΟΚ, χωρίς να του επιβληθεί περίοδος απαγορεύσεως — Υποχρέωση προηγούμενης χορηγήσεως ιατρο-ψυχολογικής γνωματεύσεως που να βεβαιώνει την ικανότητα οδηγήσεως
   Διατακτικό της διατάξεως
   Το Δικαστήριο διατάσσει:
   Οι συνδυασμένες διατάξεις των άρθρων 1, παράγραφος 2, και 8, παράγραφοι 2 και 4, της οδηγίας 91/439/ΕΟΚ του Συμβουλίου, της 29ης Ιουλίου 1991, για την άδεια οδήγησης, όπως τροποποιήθηκε με την οδηγία 97/26/ΕΚ του Συμβουλίου, της 2ας Ιουνίου 1997, δεν επιτρέπουν σε κράτος μέλος να μην αναγνωρίζει, εντός της επικρατείας του, το δικαίωμα οδηγήσεως που παρέχει άδεια οδηγήσεως χορηγηθείσα σε άλλο κράτος μέλος και, κατά συνέπεια, το κύρος αυτής της άδειας, με το αιτιολογικό ότι ο δικαιούχος αυτής της άδειας, από τον οποίον είχε αφαιρεθεί, στην επικράτεια του πρώτου κράτους, προγενεστέρως χορηγηθείσα άδεια οδηγήσεως, χωρίς να του έχει επιβληθεί μέτρο προσωρινής απαγορεύσεως αιτήσεως νέας άδειας, δεν υποβλήθηκε στις προϋποθέσεις που επιβάλλονται από την κανονιστική ρύθμιση αυτού του κράτους για τη χορήγηση νέας άδειας κατόπιν της ως άνω αφαιρέσεως της προηγούμενης, περιλαμβανομένης της εξετάσεως της ικανότητάς του να οδηγεί ώστε να εξακριβωθεί ότι οι λόγοι της αφαιρέσεως της άδειας εξέλειπαν.
   
      (1)  ΕΕ C 296 της 26.11.2005.